EkBass/fiwiki-20250220-pages-articles huggingface dataset:
Weisshorn

Weisshorn on Valais'n Alpeilla, Sveitsin Valaisissa sijaitseva 4 505 metriä korkea vuorenhuippu. Ensimmäisinä huipulle ovat kiivenneet John Tyndall sekä oppaat J. J. Bennen ja Ulrich Wenger, 19. elokuuta 1861. Weisshornin eteläpuolen kiipesivät ensimmäisinä J. M. Biner, A. Imboden ja E. Broome vuonna 1895. Weisshorn from Bishorn.JPG|Weisshorn nähtynä Bishornilta Weisshorn01.jpg|Weisshornin koillispuoli Weisshorn East.jpg|Weisshorn nähtynä idästä ==Lähteet== Luokka:Alppien vuoret Luokka:Valais’n vuoret
Szatmárin rauha

Szatmárin rauha solmittiin Szatmárin kaupungissa (nykyinen Satu Mare Romaniassa) vuonna 1711 Pyhän saksalais-roomalaisen keisarikunnan keisarin Kaarle VI:n ja unkarilaisten sotilasjohtajien Sándor Károlyi ja János Pálffyn välillä. Sopimukseen päättyi myös Ferenc II Rákóczin johtamien joukkojen kahdeksan vuotta jatkunut kapinointi katolisten Habsburgien valtaa vastaan, sillä unkarilaisille ja transsilvanialaisille taattiin koskemattomuus ja uskonnonvapaus.Transylvania and the Szatmár Agreement Rauhansopimuksen solmimisen jälkeen noin 12 000 Rákóczin kannattajaa vannoi uskollisuutta Habsburgeille.Rákóczi Kuruc rebellion World History for Korean Minjok Leadership Academy Rauha oli tervetullut sillä sodassa oli kuollut yli puoli miljoonaa unkarilaista.Hungary The Modern Period Geographic.org == Lähteet == Luokka:Pyhä saksalais-roomalainen keisarikunta Luokka:Rauhansopimukset Luokka:Unkarin historia Luokka:Transilvanian historia Luokka:1711 Luokka:1700-luvun kansainväliset sopimukset
Sex Packets

Sex Packets on debyyttialbumi rap-ryhmä Digital Undergroundilta. Albumi julkaistiin vuonna 1990. "The Humpty Dance" oli kahdella singlelistalla sijalla 1 ja U.S. pop charts listalla sijalla 11. The Source lehti valitsi albumin yhdeksi parhaimmista rap-albumeista vuonna 1998. Vuonna 2008 samainen single rankattiin sijalle 30 VH1's 100 parasta hip hop kappaletta -kategoriassa. ==Kappalelista== ===CD ja LP=== #"The Humpty Dance" #"The Way We Swing" #"Rhymin' on the Funk" #"The New Jazz (One)" #"Underwater Rimes" (Remix) #"Gutfest '89" (Edit) #"The Danger Zone" #"Freaks of the Industry" #"Doowutchyalike" #"Packet Prelude" #"Sex Packets" #"Street Scene" #"Packet Man" #"Packet Reprise" ===Kasetti=== 1 puoli #"The Humpty Dance" #"The Way We Swing" #"Hip Hop Doll" #"Underwater Rimes" (Remix) #"Rhymin' on the Funk" #"The New Jazz (One)" #"The Danger Zone" #"Doowutchyalike" 2 puoli #"Freaks of the Industry" #"Gutfest '89" (Full) #"Sound of the Underground" #"A Tribute to the Early Days" #"Packet Prelude" #"Sex Packets" #"Street Scene" #"Packet Man" #"Packet Reprise" Luokka:Digital Undergroundin albumit Luokka:Vuoden 1990 esikoisalbumit
Sons of the P

Sons of the P on kolmas albumi rap-ryhmä Digital Undergroundilta. Albumi ilmestyi vuonna 1991 ja siltä julkaistiin kaksi singleä: "Kiss You Back" ja "No Nose Job." ==Kappalelista== #"The DFLO Shuttle" mukana 2Pac #"Heartbeat Props" #"No Nose Job" #"Sons Of The P" mukana George Clinton #"Flowin' On The D-Line" #"Kiss You Back" #"Tales Of The Funky" #"The Higher Heights Of Spirituality" #"Family Of The Underground" mukana Stretch #"The D-Flowstrumental" #"Good Thing We're Rappin'" ==Albumin listasijoitukset== Vuosi Albumi Listasijoitus Billboard 200 Top R&B;/Hip Hop Albums 1991 Sons of the P #44 #23 ==Singlejen listasijoitukset== Vuosi Kappale Listasijoitus Billboard Hot 100 Hot R&B;/Hip-Hop Singles & Tracks Hot Rap Singles 1991 Kiss You Back #40 #13 #5 1991 No Nose Job 28 # #27 Luokka:Digital Undergroundin albumit Luokka:Vuoden 1991 albumit
Lankalaukaisin

Lankalaukaisin on kameraan kytkettävä ulkoinen laite, jolla kamera voidaan laukaista ottamaan kuva koskematta itse kameran runkoon. Lankalaukaisin on hyödyllinen muun muassa jalustalta otettavissa pitkän valotusajan kuvissa. Pitkillä valotusajoilla kamera tärähtää helposti siihen koskettaessa, mutta lankalaukaisimella tärähdykset saa useimmiten poistettua. Lankalaukaisin on käytännöllinen myös omakuvissa. Laukaisinta kädessä voidaan pitää todisteena siitä, että kuvan on ottanut kuvattava kohde, eikä joku muu. Luokka:Valokuvauslaitteet
Kashmirinsieppokerttu

Kashmirinsieppokerttu (Seicercus whistleri) on Bhutanissa, Intiassa, Nepalissa ja Kiinassa tavattava uunilintuihin kuuluva varpuslintu. Kashmirinsieppokerttu erotettiin omaksi lajikseen kultasieppokertusta (Seicercus burkii) vuonna 1999. == Koko ja ulkonäkö == Kooltaan kashmirinsieppokerttu on noin 12 cm. Lajin pää ja selkä ovat väriltään oliivinvihreät. Päälaella on kaksi tummemman vihreää raitaa. Pyrstö on musta ja sen kärki on valkoinen. Vatsa on väritykseltään keltainen. == Elinympäristö == Kashmirinsieppokertut elävät subtrooppisissa ikivihreissä kosteissa vuoristometsissä 2 000-2 750 metrin korkeudessa. ==Lähteet == Luokka:Aasiansieppokertut
Sumner Redstone

Sumner Redstone (synt. Sumner Murray Rothstein 27. toukokuuta 1923 Boston, Massachusetts – 11. elokuuta 2020Sumner Redstone, Towering Media Mogul Who Helped Shape Modern Entertainment Industry, Dies at 97)The Museum of Broadcast Communications: Redstone, Sumner oli yhdysvaltalainen liikemies ja National Amusementsin pääomistaja.BusinessWeek: Will Shari and Sumner Redstone Split? Toisen maailmansodan aikana Redstone palveli Yhdysvaltain armeijan tiedustelussa. Hän valmistui Harvardin yliopistosta vuonna 1947, ja muutaman vuoden lakimiehenä toimittuaan hän siirtyi isänsä perustamaan Northeast Theatre Corporation -elokuvateatteriketjuun. Yrityksen nykyinen nimi National Amusements otettiin käyttöön 1954.Forbes: The 400 Richest Americans - #66 Sumner Redstone Yrityksen johdossa Redstone on ollut 1960-luvun puolestavälistä alkaen. Redstone loukkaantui vaikeasti hotellitulipalossa Bostonissa 1979. Hänelle suoritettiin 60 tuntia kestänyt leikkaus, josta hän vastoin lääkärien odotuksia selvisi hengissä. Toipumisikanaan Redstone alkoi investoida elokuva- ja televisioalalle. Nykyään Redstonella on National Amusementsin kautta määräysvalta muun muassa CBS Corporationissa ja Viacomissa. Syyskuussa 2008 Forbes-lehti arvioi Redstonen omaisuuden arvoksi 5,1 miljardia dollaria, jolla hän sijoittui 66. sijalle Yhdysvaltain rikkaimpien henkilöiden joukossa. Saman vuoden joulukuussa Silicon Alley Insider -verkkolehti kuitenkin arvioi Redstonen menettäneen omaisuudestaan vuoden aikana 3,9 miljardia dollaria, ja New York Timesin mukaan Redstonen omaisuus saattaa olla jo alle miljardin dollarin.New York Times: Redstone Weighs Sale of Theaters == Lähteet == ==Aiheesta muualla== *Vanity Fair: Sumner Redstone, Sleeping with the Fishes Luokka:Yhdysvaltalaiset liikemiehet Luokka:Yhdysvaltalaiset miljardöörit Luokka:Vuonna 1923 syntyneet Luokka:Vuonna 2020 kuolleet
Arkkipiispan kesäpalatsi

Arkkipiispan kesäpalatsi () on Bratislavassa sijaitseva palatsi, jossa on Slovakian hallituksen toimitilat. Alkujaan renessanssityylinen palatsi rakennettiin 1600-luvulla Esztergomin arkkipiispan kesäasunnoksi. Osmanien valtakunta oli valloittanut Esztergomin 1543, siksi arkkipiispanistuin oli Bratislavassa. Vuosina 1761–1765 itävaltalainen arkkitehti F. A. Hillebrandt suunnitteli sen barokkityyliseksi, mutta se sai myös rokokootyylisiä mausteita, kuten rokokooaidan ja seremoniapihan. Kuvanveistäjä Georg Rafael Donnerilla oli ateljee palatsin puutarhassa 1700-luvun alkupuolella. Palatsin puutarha arvokkainen koristeineen ja veistoksineen tuhoutui 1800-luvulla, kun palatsi muutettiin sotilassairaalaksi, ja suurin osa patsaista katosi. Johanneksen patsas on nyt Priimaksen palatsin pihalla, ja atlantit ovat Kittseen kaupungissa. Entistetty palatsi ja sen englantilainen puutarha on nyt Slovakian hallituksen käytössä. == Lähteet == ==Aiheesta muualla == *Palatsin historia Slovakian hallituksen sivustolla Luokka:Bratislavan rakennukset ja rakennelmat Luokka:Slovakian palatsit
Perhostähti

Perhostähti eli IRAS 04302+2247 on tähti, jonka ympärillä on esiplanetaarinen kiekko. Tämä kohde on pimeän sumun Lynds 1536b lähellä. Kiekko näkyy selvänä tummana nauhana keskustähden valaisemaa pilven osaa vasten.Mario van der Anker Circumstellar material in Young Stellar Objects (kuvia sivulla 14) Keskustähti lienee tyypillinen T Tauri -tähti, jonka säde on 2 Auringon sädettä, pintalämpötila 4 000 K ja luminositeetti noin 0,92 Auringon luminositettia. Kiekon sisempi, planeettoja muodostava alue ulottuu 80–120 AU:n päähän. Ulompi, paksumpi alue on välillä 120–300 AU.Submillimeter Structure of the Disk of the Butterfly Star The Smithsonian/NASA Astrophysics Data System Kiekon massa on erään mallin mukaan noin 7, korkeintaan 8 Auringon massan tuhannesosaa. Massavirta kiekkoon on kymmenesmiljoonasosa Auringon massaa. Tähti ja kiekko on melko nuori, niin sanottu luokan yksi prototähti. == Lähteet == Luokka:Protoplanetaariset kiekot
Jukka Vihavainen

Jukka Vihavainen (s. 24. elokuuta 1971 Sulkava) on suomalainen raskaansarjan kehonrakentaja. Vihavainen aloitti painoharjoittelun 16-vuotiaana hyvin vaatimattomissa olosuhteissa. Hän kilpaili ensimmäisen kerran 1997 Mikkelissä järjestetyissä kehonrakennuksen SM-karsinnoissa sijoittuen heti toiseksi raskaassa sarjassa. Sarjan voitti Veli-Matti Niskanen, joka voitti raskaan sarjan Suomen mestaruuden kaksi viikkoa myöhemmin pidetyissä SM-kilpailuissa Jyväskylässä. Myös vuoden tulokkaaksi nimetty Vihavainen osallistui Jyväskylän SM-kilpailuun sijoittuen neljänneksi alle 90 kg:n sarjassa. Lajin piirissä vielä tuntematon Vihavainen herätti paljon huomiota kookkaalla fysiikallaan ja kehonrakennukseen erinomaisesti soveltuvalla rakenteella. Ensimmäistä kertaa televisioidun SM-kilpailun kommentaattori Kike Elomaa hämmästeli useaan otteeseen tulokkaan fysiikkaa. Vihavaisen kilpailu-ura keskeytyi vuonna 2001 rintalihaksen repeämiseen kolme viikkoa ennen SM-kilpailua. Kuuden vuoden tauon jälkeen vuonna 2006 hän palasi takaisin kehonrakennuslavoille ja aloitti samaan aikaan aktiivisen kehonrakennus- ja fitnesslajien kehittämisen tukemalla lajien kilpailijoita ja parantaen harjoittelumahdollisuuksia. Vuonna 2008 Vihavainen perusti Hardcore Team ry.:n ja avasi internetiin samalla nimellä toimivan forumin. Vuonna 2009 Vihavainen valittiin kehonrakennusliiton hallitukseen, sekä kilpailijatoimikuntaan. Hardcore Team -forumia seurasi Vihavaisen 2010 syksyllä avaama Badass Bodybuilders -blogi ja sen myötä tiivis yhteistyö verkkokauppa Fitnesstukun kanssa. Epäonnistunutta vuoden 2010 kisakautta ja pian sen jälkeen eroa avopuolisostaan Tiina Kasvista seurasi vuoden 2011 tammikuussa tapahtunut vakava tapaturmainen oikean reiden repeäminen. Kuntouksen aikana keväällä 2011 Vihavainen suoritti IFBB:n tuomarikurssin. == Kilpailuhistoria == * 1997 SM karsinta +90 kg, 2. sija * 1997 Noviisi SM +90 kg, 2. sija * 1998 SM yleinen –90 kg, 4. sija * 2001 SM yleinen –90 kg, 3. sija * 2006 Force Fitness Classic +95 kg, 5. sija * 2006 SM yleinen –95 kg, 5. sija * 2008 SM yleinen, 2. sija * 2010 SM yleinen, 5. sija == Lähteet == == Aiheesta muualla == * Hardcore Team Luokka:Suomalaiset kehonrakentajat Luokka:Vuonna 1971 syntyneet Luokka:Elävät henkilöt
Esko Kuusisto

Esko Kuusisto (s. 11. helmikuuta 1949 Ruovesi) on suomalainen hydrologi. Hän on työskennellyt Suomen ympäristökeskuksessa sen perustamisesta asti ja ollut työskentelemässä kehityshankkeissa eri maissa. Kuusisto on väitellyt tohtoriksi hydrologian alalta ja kirjoittanut ja toimittanut useita hydrologian alan teoksia ja julkaissut 350 kirjoitusta vesistä, ympäristöstä ja ilmastonmuutoksesta. Kuusisto selvitti 1980-luvulla Jyväskylän yliopiston biologian professorin Mikko Raatikaisen kanssa muun muassa, että Suomessa on 187 888 järveä, 179 584 saarta, 647 jokea ja yli 22 000 lähdettä. ==Teokset== *Elävä Saimaa, toim. Esko Kuusisto, Tammi, 1999, engl. käännös: Saimaa, a living lake, Tammi, 1999 *Globaalimuutos : Suomen Akatemian Figare-ohjelma / Esko Kuusisto, Jukka Käyhkö, Otava, 2004. *Lumipeitteen kertyminen ja sulaminen Suomessa, Vesihallitus, 1984 (väitöskirja) *Saarilla ja saaristoissa / Esko Kuusisto, Seutu Kustannus, 2024. ISBN 978-952-65269-2-8 *Suur-Saimaan vesitase ja tulovirtaaman ennustaminen, Vesihallitus, 1978. *Säkylän Pyhäjärven vesitase ja säännöstely, Vesihallitus, 1975. ISBN 951-46-1794-0 *Vuosi- ja kuukausivalunnan aikasarjojen rakenteesta, Vesihallitus, 1975. ISBN 951-46-1853-X ==Lähteet== Luokka:Suomalaiset hydrologit Luokka:Vuonna 1949 syntyneet Luokka:Elävät henkilöt
Oikeusvarmuus

Oikeusvarmuus tarkoittaa luottamusta siihen, että valtiossa ylläpidetään oikeutta, että tuomioistuimet tekevät ratkaisunsa lakeja ja kansan oikeuskäsitystä noudattaen sekä että oikeudellisia ratkaisuja voidaan ennalta arvioida. Yhteiskunnan oikeusrauhan toteutumisen edellytyksenä on myös oikeusvarmuuteen kuuluva lainrikkojien selvittäminen ja heidän rankaisemisensa sekä oikeuden käskyjen ja kieltojen varma voimaansaattaminen.Otavan iso tietosanakirja, Otava 1963Uusi tietosanakirja, Tietosanakirja oy 1964 Oikeusvarmuuden käsitteessä ei ole ensisijaista ratkaistun tapauksen kohtuullisuus ja oikeudenmukaisuus, joihin voidaan huonoa lakia sovellettaessa törmätä. Oikeusvarmuuden edellytyksenä on oikeussäännösten selkeys ja yhdenmukainen sovellettavuus. Lakeja säädettäessä voidaan esimerkiksi yleislausekkeita käyttämällä huonontaa ennakoitavuutta, mutta mahdollistaa oikeudenmukaisuuden huomioon ottaminen ratkaisuja tehtäessä. Oikeusvarmuus eroaa oikeusturvasta siinä, että oikeusturvaan liittyy ennakoitavuuden ohella myös ratkaisun sisällön oikeellisuus.Encyclopædia iuridica fennica, Suomalainen lakimiesyhdistys 1999, ISBN 951-855-135-9, osa VII palstat 936–938 ==Lähteet== Luokka:Oikeustiede
CB26

CB26, CB 26 on tähtitaivaalla oleva pieni pimeä sumu. Se on Bokin globuli eli tumma tähtienvälinen kaasupilvi, jossa muodostuu tähtiä. Infrapuna-alueen mittauksissa näkyy globulin sisällä lähi-infrapunaa säteilevä kohde, joka on kaasukiekon ympäröimä syntymässä oleva tähtiHigh-Resolution Near-Infrared Observations of the Circumstellar Disk System in the Bok Globule CB 26 Astrophysical Journal 2004. Sitä kutsutaan nimellä CB 26 YSO 1. Se on nuori, massiivisen esiplanetaarisen kiekon omaava niin sanottu luokan 1 prototähti. Kiekon sisin 200 AU leveä alue on melko läpinäkymätön. Kiekko ulottuu 400 AU:n päähän.A Close View on the Protoplanetary Disk in the Bok Globule CB 26 ESO Workshop 2002. == Lähteet == == Aiheesta muualla == *The circumstellar disc in the Bok globule CB 26: Multi-wavelength observations and modelling of the dust disc and envelope Luokka:Protoplanetaariset kiekot
NGC 2071-IRS3

NGC 2071-IRS3 on Orionin tähtikuviossa oleva infrapunaa säteilevä kohde heijastussumun NGC 2071 lähellä. Lähistöillä on ionisaation takia hehkuvia HII-alueita ja pimeitä sumujahttp://server6.wikisky.org/starview?object_type=3&object;_id=132&object;_name=NGC+2071&locale;=EN NGC 2071. Kohde on arvion mukaan 1300 valovuoden päässä Maasta. Kohdetta on tutkittu radioalueella VLA-radioteleskoopilla. Sitä pidetään suunnilleen Auringon massaisena tähtenä, jonka ympärillä on esiplanetaarinen kiekkohttp://www.xs4all.nl/~carlkop/protongc.html Possible Analog for Early Solar System Disk Found. Kiekkoon liittyy veden masersäteilyä ja kohteeseen liittyy myös suihkut, jotka lähtevät tähdestä kiekon tasoa vastaanhttp://adsabs.harvard.edu/abs/2003AAS...203.1306G Water Maser Disks and Outflows associated with NGC 2071 IRS1 and IRS3. ==Lähteet== Luokka:Protoplanetaariset kiekot
NGC 2163

NGC 2163 (Lk Hα 208, LkHA 208, Lick H-alfa 208) Orionin tähtikuviossa on tunnettu esiplanetaarinen kiekkokohde. Se on niin sanottu Herbug Ae/Be -tähti, jollaiset ovat nuoria Aurinkoa massiivisempia tähtiä kaasukiekkoineen. Tämä heijastussumu muistuttaa tiimalasia, koska kiekko pimentää tähden valon. Valo pääsee kulkemaan pitempään "tiimalasin lasien" suunnassa. NGC 2163 sekoitetaan joskus galaksiin IC 2163 jolla sama numero ja parinaan NGC 2207, nämä kuitenkin sijaitsevat Ison koiran tähdistössä. Muita luettelonimiä ovat muun muassa Ced 62, DG 87, LBN 855, GN 06.04.9, LkHa 208, HBC 193, FM 14 ==Lähteet== Luokka:Tähdet, joilla on pölykiekko 2163
Asko Ivalo

Asko Päiviö Ivalo (24. kesäkuuta 1901 Helsinki – 2. marraskuuta 1968) oli suomalainen diplomaatti, joka palveli yli 40 vuoden ajan suurlähettiläänä ja ulkoministeriön poliittisen osaston päällikkönä. Asko Ivalon vanhemmat olivat kirjailija Santeri Ivalo (aik. Ingman) ja Ellinor Ivalo. Hän oli naimisissa kuvanveistäjä Emil Wikströmin tyttären Mielikki Wikströmin kanssa. Heillä oli kolme lasta. Ivalo oli ulkoministeriön palveluksessa vuodesta 1926, ja hän toimi diplomaattina Tallinnassa, Virossa, Tukholmassa, Ruotsissa, Moskovassa,Neuvostoliitossa, Sofiassa, Bulgariassa, Belgradissa, Jugoslaviassa, Pariisissa, Ranskassa Lähettiläänä Ankarassa, Turkissa 1951–1954, Haagissa, Alankomaissa 1947–1951, Islamabadissa, Pakistanissa 1951–1954, Teheranissa, Intiassa, 1951–1954 ja suurlähettiläänä Damaskoksessa, Syyriassa 1958–1959, Bangkokissa, Thaimaassa 1964–1968, Roomassa, Italiassa 1954–1961, New Delhissä , Intiassa 1964–1968 ja Jakartassa, Indonesiassa 1964–1968. Mielikki Ivalo on kertonut perheen vaiheista muistelmateoksissaan. == Lähteet == * * Ivalo, Asko & Wikström, Mielikki. Juhani Kerkkosen Genealogy-sivusto. Luokka:Suomen suurlähettiläät Luokka:Vuonna 1901 syntyneet Luokka:Vuonna 1968 kuolleet
Hah

HAH tai Hah voi viitata ainakin seuraaviin: * Huh, myös Hah, egyptiläisen mytologian hahmo * HAH-yhdiste, halogenoitujen aromaattisten hiilivetyjen muodostama yhdiste * Air Comores International, ICAO-koodi HAH, lentoyhtiö * Prince Said Ibrahimin kansainvälinen lentoasema, IATA-koodi HAH, lentoasema Moronissa Comoroksella * .
KRI

Lyhenteet Kri ja KRI voivat viitata ainakin seuraaviin: * Koichi's Ruby Interpreter, KRI, eräs YARVin akronyymi, virallinen Ruby-tulkki * KRI (Конференция Разработчиков Игр, lyh. КРИ), venäläinen pelikehittäjien vuotuinen konferenssi * KRI, , Indonesian tasavallan laivaston aluksen nimen etuliite * Bogorin kasvitieteellinen puutarha, Kebun Raya Indonesia, lyh. KRI, Indonesiassa * * * .
Huonevehkat

Huonevehkat eli kallat (Zantedeschia) on kasvisuku, johon kuuluu kahdeksan lajia. Vehkat kuuluvat Araceae-heimoon. Tunnetut kahdeksan lajia ovat kotoisin Afrikan etelä- ja keskiosista, missä ne elävät soilla ja vesistöjen reunoilla. Niillä on mehevä maavarsi ja suppilomaisen suojuslehden koristama kukinto.Genus Zantedeschia (Calla lily) Fine Gardening == Lajeja == Ainakin neljää huonevehkalajia viljellään Suomessa huonekasvina: * valkohuonevehka (Zantedeschia aethiopica) * pilkkuhuonevehka (Zantedeschia albomaculata) * keltahuonevehka (Zantedeschia elliottiana) * rusohuonevehka (Zantedeschia rehmannii) == Lähteet == == Aiheesta muualla == * Finto: Kassu – Kasvien suomenkieliset nimet: Zantedeschia * Suomen Lajitietokeskus: Huonevehkat – Zantedeschia Luokka:Vehkakasvit Luokka:Huonekasvit
Tapio Voionmaa

Olavi Tapio Voionmaa (vuoteen 1906 Wallin, 9. kesäkuuta 1896 Helsinki – 6. lokakuuta 1960) oli suomalainen diplomaatti. Voionmaan vanhemmat olivat professori Kaarle Väinö Voionmaa ja Ilma Maria Alin. Hän pääsi ylioppilaaksi 1914 ja valmistui filosofian kandidaatiksi ja maisteriksi 1918. Voionmaa toimi Suomen Lontoon-lähetystön avustajana 1921–1922, kansainvälisen työtoimiston osaston jäsenenä 1922–1937 ja Kansainliiton sihteeristön finanssi- ja taloudellisen osaston jäsenenä 1929–1937. Voionmaa oli ulkoministeriön talouspoliittisen osaston päällikkönä 1937–1938 ja ministeriön kansliapäällikkönä 1938–1941 sekä 1946–1950. Hän oli lähettiläänä Sveitsissä 1941–1946 sekä Belgiassa ja Luxemburgissa 1950–1957. Viimeksi Voionmaa oli Suomen Espanjan-suurlähettiläänä 1957–1960 ja samaan aikaan myös Vatikaanin lähettiläänä 1956–1960. Voionmaa oli myös Kansainvälisen alkoholisminvastustamisliiton puheenjohtajana 1946–1960. Voionmaa kirjoitti teoksen Kansainvälinen sosialipolitiikka (1926) ja hän julkaisi tutkimuksia sarjoissa Studies and Reports of the International Labour Office ja Publications of the Economic Intelligence Service, League of Nations vuosien 1923–1937 välillä. Tapio Voionmaa oli naimisissa vuodesta 1923 Madeleine Morelin kanssa. == Lähteet == * Wikiaineisto: Kuka kukin oli 1961 == Aiheesta muualla == * Tapio Voionmaan elämäkerta Kansallisbiografiassa Luokka:Suomen suurlähettiläät Luokka:Suomen ulkoministeriön valtiosihteerit Luokka:Vuonna 1896 syntyneet Luokka:Vuonna 1960 kuolleet
Kateederi

Kateederi ( 'istua') on opettajan tai puhujan koroke sekä myös oppituoli eli opetusvirka (yliopistossa). Tämä harvinainen sivistyssana on tuttu yhteydestään roomalaiskatolisen kirkon johtajan lausuntoihin liittyvästä latinankielisestä määritteestä ex cathedra. Tietyissä asioissa (mutta vain tietyissä) paavi voi selkeästi ilmoittaa puhuvansa "virheellisyydettä". Kuvaannollisesti käytetään myös ilmausta "ottaa kateederi": puheenvuoro siirtyy henkilölle aktiivisesti. Luokka:Opetustekniikka
Illustrious-luokka (lentotukialus)

Illustrious-luokka oli Britannian Kuninkaallisen laivaston toisessa maailmansodassa käyttöönottama lentotukialusluokka, johon kuului kolme alusta. Vuoden 1936 laivasto-ohjelma mahdollisti kahden tukialuksen tilaamisen. Toinen Lontoon laivastosopimus asetti kuitenkin aluksille 23 000 tonnin uppoumarajoituksen, jolloin hetken aikaa näytti siltä, että rakennettaisiin kaksi uutta HMS Ark Royalin kaltaista alusta, joissa olevaa 1 000 tonnia käytettäisiin parannuksiin. Sodan mahdollisuuden ja tietoisuuden kasvaessa, että alukset joutuisivat toimimaan maatukikohdista lentäviä lentokoneita vastaan ainakin Välimerellä ja Pohjanmerellä aiheutti uuden suunnittelun tarpeen.Chesneau, Roger s. 103 Luokan alukset olivat siten maailman ensimmäisiä tukialuksia, joissa oli täysin panssaroitu hangaarikansi. Samoin alusten panssarisuoja oli suunniteltu kestämään 6 tuuman läheltä ammutun kranaatin osuman. Aluksille tuli myös asentaa raskas ilmatorjunta-aseistus itsepuolustukseksi. == Alusten voimanlähde == Alusten voimanlähteenä oli Parsons-höyryturbiinit kytkettynä kolmeen akseliin, kuten HMS Ark Royalilla. Turbiinien tarvitsema höyry tuotettiin öljyä polttoaineena käyttävällä kuudella Amiraliteetin standardikattilalla. Kone tuotti kaikkiaan 111 000 hevosvoimaa, joka mahdollisti alukselle 30,5 solmun huippunopeuden. Aluksen tankeissa oli 4 928 tonnia polttoöljyä, mikä mahdollisti 14 solmun nopeudella 11 000 merimailin toimintasäteen. ==Lentokansi== Lentokansi oli HMS Illustriousilla 620 jalkaa pitkä ja kahdella muulla luokan aluksella 670 jalkaa. Kaikkien lentokansien pituus kasvoi 740 jalkaan, kun kannen etu- ja takaosan alaspäin kaarevat osat poistettiin. Kannen leveys oli 95 jalkaa ja sinne oli asennettu yksi katapultti. Katapultilla kyettiin lähettämään lentoon 11000-14000 lb lentokone 66 solmun nopeudella. Lentokansi oli 38 jalan korkeudessa merenpinnasta aluksen ollessa täysin kuormattu. Hangaari oli 458 x 62 x 16 jalkaa ja sieltä kannelle pääsi kahdella neliönmuotoisella 45 x 22 jalan hissillä, joiden nostokyky oli 14000 lbs. == Suoja == Lentokannen panssari oli 3 tuumaa hangaarien yläpuolella ja 1,5 tuumaa sillan edessä ja takana. Hangaarin lattiassa oli tuuman panssarointi ja seinissä 3 -2,5 tuumaa. Alempi kansi oli 3 tuumaa paksu takaosasta. Alusten hissit olivat panssaroimattomia, koska panssarointi olisi rajoittanut hissien nostokapasiteettia. Ilmatorjunta-aseistus luokan aluksilla vaihteli palveluksessaoloaikana. ==Muuta== Aluksilla oli 50 540 gallonaa lentokerosiinia, joka osoittautui riittämättömäksi 52-54 lentokoneen ilmatoimintaan. ==Lähteet== * * * === Viitteet === *
Dabas

Dabas on kaupunki Pestin läänissä Unkarissa. Asukkaita kaupungissa on 16 671 (2009) ja sen pinta-ala 165,99 neliökilometriä. Kaupunki koostuu neljästä osasta: Ylä-Dabas, Ala-Dabas, Gyón ja Sári. Unkarin kansallissankari Lajos Kossuth on asunut Dabasissa. == Lähteet == == Aiheesta muualla == * Kaupungin kotisivut * Video Luokka:Pestin kaupungit
Leonteus Lampsakoslainen

Leonteus () (200-luvun alku eaa.) oli antiikin kreikkalainen epikurolaiseen koulukuntaan kuulunut filosofi. Hän oli kotoisin Lampsakoksesta.Diogenes Laertios: Merkittävien filosofien elämät ja opit X.25-26. Leonteus oli Epikuroksen välitön oppilas. Hän oli naimisissa Themistan kanssa, joka opiskeli myös Epikuroksen Puutarhassa. Heidän kerrotaan pitäneen Epikurosta niin suuressa arvossa, että he nimesivät poikansa tämän mukaan. Strabon kuvaa Leonteusta yhdeksi Lampsakoksen ”kaupungin kyvykkäimmistä miehistä” yhdessä Idomeneuksen kanssa.Strabon: Geografia 13.1.19. Plutarkhos kuvaa Leonteuksen Lykofronille kirjoittaman kirjeen, jossa tämä kertoo Epikuroksen kunnioittaneen Demokritosta, koska tämä oli jouduttanut häntä oikean tiedon saavuttamisessa; ja että Epikuros oli alun perin julistanut olevansa ”demokritoslainen”.Plutarkhos: Kolotesta vastaan (Adversus Colotem) 3, 1108e-f; Teoksessa == Lähteet == Luokka:Antiikin kreikkalaiset filosofit Luokka:Epikurolaiset filosofit
Markus Ånäs

Markus Ånäs (s. 1975) on helsinkiläinen kulttuurin ja talouden toimittaja, kolumnisti ja kirjailija, joka on kirjoittanut kolumnimuotoista testipalstaa. ==Ura== Like-uutisissa Ravintoruletti-nimisenä 1997 alkanut palsta jatkui ensin WSOY:n kustantamassa Johnny Kniga kertoo -lehdessä, josta se siirtyi Ånäs testaa -nimellä Alma-konserniin kuuluvaan Kauppalehti Pressoon vuonna 2004. Pääkaupunkiseudulla ilmestyneen Presson lopettamisen jälkeen Ånäs siirtyi Kauppalehden kulttuuripainotteisen sivun tuottajaksi. Hän lähti Kauppalehdestä vuonna 2013. ==Muuta== Ånäs on kirjoittanut HIFK:n jääkiekon ja jalkapallon joukkueisiin keskittyvän historiikin, kirjan Ikuisesti sinun, HIFK sekä Hans Välimäen elämäkerran Patakuningas. == Teokset == * Like on Like – kirjoja vuodesta 1987 (Like, 2007) * HIFK - Ikuisesti sinun (WSOY, 2015) * Patakuningas (WSOY, 2018) * Kärsimysten kirja (WSOY, 2019) == Lähteet == Luokka:Suomalaiset toimittajat Luokka:Suomalaiset kolumnistit Luokka:Vuonna 1975 syntyneet Luokka:Elävät henkilöt
Themista Lampsakoslainen

Themista () (200-luvun alku eaa.) oli antiikin kreikkalainen epikurolaiseen koulukuntaan kuulunut filosofi. Hän oli kotoisin Lampsakoksesta.Diogenes Laertios: Merkittävien filosofien elämät ja opit X.5, X.25-26. Themista oli Leonteuksen vaimo ja Epikuroksen oppilas. Epikuroksen koulu oli ajalleen erikoinen siinä, että naisten osallistuminen sen toimintaan oli enemmän sääntö kuin poikkeus, ja muun muassa Leontion opiskeli koulussa suunnilleen samaan aikaan. Cicero pilkkasi Epikurosta siitä, että tämä kirjoitti niin paljon Themistan ylistykseksi, sen sijaan että olisi ylistänyt sellaisia maineikkaita miehiä kuten Solon, Miltiades, Themistokles ja EpameinondasCicero: De Finibus, II.21.67-68.; == Lähteet == Luokka:Antiikin kreikkalaiset filosofit Luokka:Epikurolaiset filosofit
Tuomittujen joukkoon

__NOTOC__ Tuomittujen joukkoon on Nicolen neljäs albumi, joka julkaistiin vuonna 2009. Levy oli julkaisuviikollaan Suomen albumilistan sijalla 13. Levyn nimikkokappaleen sanat kertovat Kauhajoen koulusurmista. Albumi debytoi Suomen virallisen listan sijalla 13. == Kappaleet == Sävellykset ja sovitukset Nicole. # # # # # # # # # == Kokoonpano == * Ilkka Laitala – laulu, kitara * Olli Ketola – kitara, laulu * Ville Sahakangas – rummut * Sami Katajamäki – basso == Arvostelut == * Desibeli.net: Desibeli.net: Levyarvio * Imperiumi.net: 5+/10Imperiumi.net: Levyarvio * Rumba: suopeaRumba: Levyarvio * V2.fi: V2.fi: Levyarvio == Lähteet == == Aiheesta muualla == * * * Yhtyeen viralliset kotisivut Luokka:Vuoden 2009 albumit Luokka:Nicolen albumit
Kummitussirkat

Kummitussirkat (Phasmatodea) on maailmanlaajuisesti yli 3000 lajia s. 113-115 käsittävä hyönteisten lahko. Ne voidaan jakaa morfologisin perustein sauva- ja lehtisirkkoihin. Kummitussirkkoja tavataan maapallon lämpimillä ja trooppisilla vyöhykkeillä. Suomessa ryhmän lajeja ei esiinny. Kummitussirkojen meripihkoihin säilynyt fossiiliaineisto on äärimmäisen niukkaa ja rajoittuu tertiäärikauteen. Erityisesti lehtisirkoista tunnetaan vain yksi 47 miljoonaa vuotta vanha fossiili Saksasta Messelin kaivokselta. Koko mesotsooiselta maailmankaudelta ei tunneta varmoja kummitussirkkojen jäänteitä, joskin muutamia niiden mahdollisia kantamuotoja on säilynyt. == Rakenne == Lahkolle on tyypillistä suuret vaihtelut niin koon kuin ulkomuodonkin suhteen. Ryhmään kuuluu mm. pisin tunnettu hyönteinen, jalkoineen yli 50 cm:n pituinen Phobaeticus chani kuin myös yli 50 gramman painoiseksi kasvava Heteropteryx dilatata. Kummitussirkkojen suojaväri on erinomainen ja monia lajeja on erittäin vaikeaa havaita niiden luontaisessa ympäristössä. Kummitussirkkojen vartalo muistuttaa joko oksaa, kaarnanpalaa tai lehteä ja väri vaihtelee vihreän ja ruskean eri sävyissä. Väri voi vaihtua vuorokaudenajan mukaan. Tuntosarvet ovat rihmamaiset ja verkkosilmät pienet. Joskus päälaella saattaa olla kolme pistesilmää. Liikkuminen tapahtuu rukoilijasirkkojen tapaan nykivin liikkein. Jotkin lajit osaavat lentää. Siivekkäiden lajien lenninsiivet ovat suojaavia etusiipiä pidemmät.http://www.mm.helsinki.fi/mmeko/kurssit/ME473/Suomen%20hyonteislahkot.pdf == Kehitys ja elintavat == Kaikki kummitussirkat ovat lehdensyöjiä, jotka käyvät läpi vaillinaisen muodonvaihdoksen. Toukkavaiheita on 6-9\. Lisääntyminen tapahtuu joko suvullisesti tai varsin usein neitseellisesti. Koiraat, jos sellaisia on, ovat huomattavasti naaraita hentorakenteisempia. Kummitussirkat ovat melko helppohoitoisia, mikä on tehnyt monista lajeista suosittuja terraarioeläimiä. == Lähteet == == Aiheesta muualla == * Phasmid Study Group * Phasma * Le Monde des Phasmes * www.phasmatodea.de * ITIS: Phasmatodea * Ötökän elämää: Kummitussirkat * Kummitussirkat – Terraario * Luokka:Seulonnan keskeiset artikkelit
Ognjen Kuzmić

Ognjen Kuzmić (s. 16. kesäkuuta 1990 Doboj, Bosnia ja Hertsegovina) on serbialainen koripalloilija. == Ura == === Seurajoukkueet === Kuzmić aloitti uransa Bosnia ja Hertsegovinassa, Borac Banja Lukassa ja ensimmäiset koripallovaiheet alkoivat Findo Doboj'ssa suomalaisvalmennuksessa.http://yle.fi/urheilu/tuttu_mies_vastassa__suomalaisella_avulla_nbahan_ja_serbian_aloitusviisikkoon/8301705 Kuzmić tuli Suomeen vuonna 2008 ja pelasi Korihaiden A-junioreissa sekä edustusjoukkueessa. Tämän vuoksi hän ei kuluttanut joukkueensa ulkomaalaiskiintiötä. Huhtikuussa 2009 Korihait ja Kuzmić tekivät jatkosopimuksen, joka ulottui vuoteen 2011 saakka. Tammikuussa 2010 Kuzmić siirtyi Lapuan Korikobriin vuokralle, koska halusi saada suurempia peliminuutteja. Korihaiden ja Kuzmićin välinen sopimus purettiin ja hän siirtyi loppuvuonna 2010 bosnialaiseen KK Celikiin, joka pelasi maan pääsarjassa. Kesällä 2011 hän siirtyi Unicaja Málagaan, jossa hän pelasi seuran farmijoukkueessa, Clinicas Rinconissa. Rincon pelasi Espanjan toisella sarjatasolla. Kuzmić osallistui NBA:n vuoden 2012 varaustilaisuuteen, jossa Golden State Warriors varasi hänet 52. pelaajana. Kesällä 2012 Málaga vuokrasi hänet Joventut Badalonalle. Yhden Badalona-kauden jälkeen Kuzmić siirtyi NBA- seura Golden State Warriorsiin. Kaudella 2014–2015 Kuzmić pelasi NBA:ta Warriorsissa 16 ottelua. Kauden päätteeksi Warriors voitti ensimmäisen NBA- mestaruutensa 40 vuoteen.http://yle.fi/urheilu/3-8082149http://yle.fi/urheilu/3-8082000 Heinäkuussa 2015 Kuzmić siirtyi kreikkalaiseen Panathinaikosiin kaksivuotisella sopimuksella.http://www.paobc.gr/page.ashx?pid=2&aid;=43551⟨=2 Huhtikuussa 2016 hän lähti seurasta ehdittyään voittaa Kreikan cup- mestaruuden.http://www.eurohoops.net/heba/229745/kuzmic-and-pavlovic-replaced- and-released Heinäkuussa 2016 Kuzmić teki kolmen vuoden sopimuksen serbialaiseen KK Crvena Zvezdaan, joka pelasi maan pääsarjan ohella Euroliigaa ja Adrianmeren liigaa. Kuzmić palkittiin tammikuussa 2017 Euroliigan kuukauden pelaajana. Kuzmić voitti KK Crvena Zvezdan kanssa Serbian ja Adrianmeren liigan mestaruuden. Heinäkuussa 2017 Kuzmić teki kahden vuoden sopimuksen Real Madridin kanssa. Kuzmićin kausi päättyi jo lokakuussa 2017 loukkaantumiseen, mutta oli joukkueen mukana voittamassa Euroliigan mestaruuden toukokuussa 2018. === Maajoukkue === Serbian miesten maajoukkueessa Kuzmić on saavuttanut EM-hopeaa vuonna 2017. == Saavutukset == === Joukkuesaavutukset === * NBA:n mestaruus 2015 * Euroliigan mestaruus 2018 * Adrianmeren liigan mestaruus 2017 * Serbian liigan mestaruus 2017 * Serbian cupin mestaruus 2017 * Kreikan cupin mestaruus 2016 * NBA:n kehitysliigan mestaruus 2015 === Henkilökohtaiset saavutukset === * Euroliigan kuukauden pelaaja tammikuu 2017 == Lähteet == == Aiheesta muualla == * ACB:n pelaajaprofiili Luokka:Bosniahertsegovinalaiset koripalloilijat Luokka:Serbialaiset koripalloilijat Luokka:Vuonna 1990 syntyneet Luokka:Elävät henkilöt
Kotisirkka

Kotisirkka (Acheta domesticus) (”saunasirkka”) on noin 2,5 senttimetrin pituiseksi kasvava kellertävänruskea sirkkalaji. Kotisirkan vartaloa suojaa kitiinikuori, jonka väri on vaaleanruskea. Lajin päässä ja keskivartalon selkäpuolella on tummia kuvioita. Kotisirkan takajalat ovat voimakkaat ja pitkät. Aikuisilla kotisirkoilla on kaksipariset siivet. Laji on rakenteeltaan litteämpi ja tukevampi kuin heinäsirkka. Kotisirkka esiintyy Suomessakin esimerkiksi asuntojen, konepajojen, varastorakennusten ja kasvihuoneiden lämpimissä ja kosteissa sisätiloissa sekä kaatopaikoilla. Kotisirkan elinkaari on optimaalisissa olosuhteissa 2–3 kuukautta ja sen elinkaareen kuuluu kolme päävaihetta: muna, nymfi ja aikuinen. Nymfivaiheisiin kuluu noin 6–8 viikkoa, jolloin kotisirkka käy läpi 6–10 muodonmuutosvaihetta ennen kuin se saavuttaa aikuisuuden. Laji saattaa sirittää öisin häiritsevästi, mutta muuta haittaa siitä ei ihmiselle ole. Laji on kaikkiruokainen: se syö muun muassa lehtiä, siemeniä, hedelmiä, kasviksia, ruuantähteitä ja ravinnonpuutteen vaivatessa hyönteisten raatoja sekä omia muniaan. Kotisirkkoja myös kasvatetaan lemmikkieläinten, ja nykyisin myös ihmisten, ravinnoksi. Optimaalinen kasvatuslämpötila kotisirkoille on 32–35°C ja ilmankosteuden tulisi olla aikuisilla 50–55 % sekä kasvavilla nymfeillä 60–70 %. Kotisirkka oli aiemmin melko yleinen Etelä- ja Keski-Suomessa, mutta on harvinaistunut kuivan keskuslämmitysilman takia. Laji on alun perin kotoisin Pohjois-Afrikasta ja Lähi-idästä. == Aiheesta muualla == * Laji.fi: Kotisirkka (Acheta domesticus) * Vieraslajit: Kotisirkka (Acheta domesticus) * Luonnonvarakeskus (Luke): Kotisirkan kasvatus * Oulun ammattikorkeakoulu (Oamk): Kotisirkka (Acheta domesticus) (pdf) * Kodin Pellervo: tietoa kotisirkasta * Tietoa kotisirkasta * Tietoa ruokasirkoista * Hepokatti.net – ääninäyte sirkan sirityksestä * ITIS: Acheta domesticus * University of Michigan, Animal Diversity Web (ADW): Acheta domesticus, House cricket * Iowa State University, Bug Guide: Species Acheta domesticus - House Cricket * Global Biodiversity Information Facility (GBIF): Acheta domesticus * Pherobase: Semiochemicals of Acheta domesticus, the House cricket Luokka:Suorasiipiset Luokka:Lemmikkieläimet
Hans Massaquoi

Hans-Jürgen Massaquoi (19. tammikuuta 1926 Hampuri, Saksa – 19. tammikuuta 2013 Jacksonville, Florida, Yhdysvallat) oli afroamerikkalainen kirjailija ja toimittaja. Hans-Jürgen syntyi Hampurissa saksalaisen äidin ja liberialaisen isän lapsena. Hänen isänsä oli Liberian konsuli Weimarin tasavallassa. Elämäkerrassaan Destined to witness: Growing up black in Nazi Germany (2001) Massaquoi kertoo lapsuudestaan ja nuoruudestaan Hampurissa Saksan kansallissosialistisen työväenpuolueen valtaannousun aikaan. Massaquoi oli yksi harvoista Saksassa syntyneistä mustaihoisista ihmisistä. Häntä karsastettiin, mutta hän ei joutunut vainon uhriksi. Kun hänen isänsä kutsuttiin Liberiaan vuonna 1929, hänen äitinsä päätti pysyä Saksassa. Massaquoi luokiteltiin ”Saksan neekeriksi”, ja toisen luokan kansalaisena häntä ei kelpuutettu Saksan armeijaan eikä Hitler-Jugendiin, joihin hän pyrki. Vuonna 1947 Massaquoi vieraili Liberiassa. Hän vieraantui isästään, joka oli jättänyt hänen äitinsä ja jota hän piti ylimielisenä ja tyrannimaisena. Muutettuaan sodan jälkeen Yhdysvaltoihin Massaquoi palveli kaksi vuotta Yhdysvaltain ilmavoimissa 82. maahanlaskudivisioonassa. Sotilasuran jälkeen hän opiskeli kirjallisuutta Illinois’n yliopistossa ja sen jälkeen meni töihin Jet- ja myöhemmin Ebony-lehteen, jossa hän yleni päätoimittajaksi. Massaquoin omaelämäkerran pohjalta on tehty kaksiosainen televisiosarja Neekeri, neekeri, nokikolari (), 2006. == Lähteet == == Kirjallisuutta == * == Aiheesta muualla == * Luokka:Saksalaiset kirjailijat Luokka:Saksalaiset toimittajat Luokka:Vuonna 1926 syntyneet Luokka:Vuonna 2013 kuolleet Luokka:Yhdysvaltalaiset kirjailijat Luokka:Yhdysvaltalaiset toimittajat
Lolo Soetoro

Lolo Soetoro tai Lolo Soetoro Mangunharjo tai Mangundikardjo (lausutaan: Lolo Sutoro) (1935 Bandung – 1987 Jakarta) oli indonesialainen geologi ja Yhdysvaltain 44. presidentin Barack Obaman isäpuoli.http://www.reuters.com/article/2008/06/05/us-indonesia-obama- idUSJAK12614720080605 Soetoro oli 9. lapsi 10:stä, joka syntyi Yogyakartasta kotoisin olleeseen Martodihardjon perheeseen. Indonesian kansallisvallankumouksen aikana vuonna 1946, kun maa itsenäisyi Alankomaista, oli Lolon isä kuollut kahakoissa. Hänet oli luultavasti ampunut hollantilainen sotilas. Soetoron veli kuoli ja Lolo pakeni perheineen maaseudulle. Soetoro valmistui Gajah Madan yliopistosta Yogyakartasta, jossa hän opiskeli maantiedettä. Myöhemmin hän sai paikan Havaijin yliopistosta, jossa hän tapasi Barack Obaman äidin Ann Dunhamin, joka oli myös opiskelemassa yliopistossa. Vuonna 1966 tai 1967 Soetoro ja Dunham menivät naimisiin. Soetoro palasi kotimaahansa ja vuotta myöhemmin Ann muutti Indonesiaan kuusivuotiaan Barackin kanssa, jossa he asuivat Jakartassa. Vuonna 1970 Soetoro ja Dunham saivat lapsen, Maya Soetoron. Soetero työskenteli aluksi armeijan palveluksessa geologina ja sen jälkeen sai valtiolta töitä, jossa hän oli hallituksen konsultti Exxon Mobilille. Obama kuvaa Soetoroa hyväkäytöksellisenä miehenä, joka oli rento, hauska ja hyvä seuramies. Ann muutti vuonna 1972 Indonesiasta Havaijille. He eivät enää asuneet yhdessä, mutta kävivät toistensa luonna 1970-luvulla. Heidän avioeronsa astui voimaan vuonna 1980. Soetoro meni uusiin naimisiin Erna Kustinan kanssa. He saivat kaksi lasta: Yusuf Aji Soetoro (s. 1981) ja Rahayu Nurmaida Soetoro (s. 1984). Soetoro oli hyvin vapaamielinen ja muslimiksi hyvin avoin. Hän kuoli maksasyöpään vuonna 1987 52-vuotiaana. == Lähteet == Luokka:Barack Obama Luokka:Indonesialaiset tieteilijät Luokka:Geologit Luokka:Vuonna 1935 syntyneet Luokka:Vuonna 1987 kuolleet
Naamiokaijanen

Naamiokaijanen, aikaisemmalta nimeltään mustapääpapukaija (Agapornis personatus) on lemmikkilintuna suosittu vihreä kaijalaji. Sitä esiintyy luonnossa Afrikassa Tansaniassa ja vieraslajina Burundissa ja Keniassa. Linnun posket ovat mustat ja alaselkä sinertävä. Rinta on kaijasella keltainen. Naamiokaijasen pituus on noin 16 senttiä. Laji viihtyy akaasiapensaissa avoimilla ruohomailla.Tietoa naamiokaijasesta Naamiokaijasen elinikä on yleensä 10 vuotta, mutta se voi elää vanhemmaksikin. == Lähteet == == Aiheesta muualla == * ITIS: Agapornis personatus Luokka:Kaijaset
Hu Qili

Hu Qili (yks: 胡启立; pinyin: Hú Qǐlì, s. lokakuussa 1929) on kiinalainen poliitikko. Hu liittyi kommunistiseen puolueeseen 1948, vuotta ennen sisällissodan päätöstä. Hän opiskeli samaan aikaan Pekingin yliopistossa (1946-1951). Vuonna 1956 Husta tuli kommunistisen nuorisoliiton keskuskomitean jäsen. Hän oli virassa kymmenen vuotta, kunnes koko nuorisoliitto hävitettiin kulttuurivallankumouksen myötä. Vuosina 1972-1977 Hu toimi puolueen tehtävissä Ningxiassa. 1978 hän liittyi uudelleen perustettuun nuorisoliittoon ja nousi sen keskuskomiteaan. Kaksi vuotta myöhemmin Hu valittiin Tianjinin pormestariksi, ja hoiti tehtäväänsä kaksi vuotta. 1982 hänet valittiin viimein politbyroohon ja sen sihteeristöön. Hu vastusti voimankäyttöä Tiananmenin mielenosoituksia vastaan. Tapaus kääntyi lopulta Hu'ta itseään vastaan kun hänen tukijansa Zhao Ziyang syrjäytettiin puoluejohdosta. Hu erotettiin politbyroosta, mutta sai jatkaa puolueen jäsenenä. Myöhemmin hän toimi vielä Wan Lin varaministerinä. Luokka:Kiinalaiset poliitikot Luokka:Vuonna 1929 syntyneet Luokka:Elävät henkilöt
In This Moment

In This Moment on yhdysvaltalainen vuonna 2005 perustettu metalcorea soittava yhtye. Se on julkaissut viisi albumia, kaikki Century Media Records -levymerkillä. Yhtyeen laulaja Maria Brinkin laulutyyli on sekoitus huutoa ja puhdasta laulua. ==Kokoonpano== ===Nykyiset jäsenet=== * Maria Brink – laulu, piano (2005–) * Chris Howorth – kitara (2005–) * Randy Weitzel – kitara (2011–) * Travis Johnson – basso (2010–) * Kent Diimmel – rummut (2016–) ===Entiset jäsenet=== * Josh Newell – basso (2005) * Pascual Romero – basso (2005) * Jesse Landry – basso (2005–2009) * Kyle Konkiel – basso (2009–2010) * Blake Bunzel – kitara (2005–2011) * Jeff Fabb – rummut (2005–2011) * Tom Hane - rummut (2011–2016) ===Aikajana=== ==Diskografia== ===Albumit=== * Beautiful Tragedy (2007) * The Dream (2008) * A Star-Crossed Wasteland (2010) * Blood (2012) * Black Widow (2014) * Ritual (2017) * Mother (2020) * Godmode (2023) ===Livealbumit=== *Blood at the Orpheum (2014) ===Kokoelmat=== *Rise of the Blood Legion – Greatest Hits (Chapter 1) (2015) ==Aiheesta muualla== * Luokka:Yhdysvaltalaiset metalcore-yhtyeet Luokka:Seulonnan keskeiset artikkelit
Bebop ja Rocksteady

Bebop ja Rocksteady ovat kuvitteellisia rikollishahmoja, jotka tekivät ensiesiintymisensä televisiosarjassa Turtles – mutanttikilpikonnat vuonna 1987. Hahmot loivat Kevin Eastman ja Peter Laird. ==Syntyperä== Rocksteady oli alun perin vaaleahiuksinen valkoihoinen ja Bebop mustaihoinen punkkari, jotka olivat eräässä katujengissä ja samalla Silppurin alaisuudessa. Heidän kohtalonsa muuttuivat yrittäessään jenginsä kanssa estää Kuutoskanavan uutistoimittajan April O'Neilin lähettämästä uutista kaupungissa tapahtuneesta rikoksesta. April onnistui kuitenkin pakenemaan viemäreihin, jonne myös rikollisjengi seurasi häntä. Paikalla he kohtasivat Turtlesit, jotka voittivat jengin tappelussa, pakottaen heidät palaamaan takaisin nöyryytettyinä. Tappion jälkeen Silppuri kehitti suunnitelman voittaakseen vasta tavatut Turtlesit. Hän kehitti säteen jolla voisi mutatoida rikollisjenginsä jäseniä. Rocksteady ja Bebop olivat ensimmäiset vapaaehtoiset käymään läpi muutoksen. Rocksteady muuntautui sarvikuonomaiseksi ja Bebop pahkasikamaiseksi mutantiksi ja he saivat lisää voimakkuutta ja kokoa. Samalla heistä tuli ensimmäiset "tarkoituksenmukaisesti" tehdyt mutantit. Heidän älykkyytensä ei kuitenkaan kohentunut vaan pysyi edelleen heikkona. Siitä huolimatta kaksikko toimi Silppurin apulaisina läpi sarjan. Bebop ja Rocksteady nähdään poikkeuksellisesti ihmisinä jaksoissa Shredderville ja Avaruuden valloittajat. ==Aseet== 1980-luvun sarjassa Rocksteadylla oli miekka ja Bepopilla pesäpallomaila sekä rannekettinki vakiovarustuksena. Lisäksi he käyttivät laser-aseita vaihtelevasti. Action-figuureilla Rocksteadylla aseina olivat M60-konekivääri, veitsi sekä roskiksenkansi kilpenä, ja Bebopilla poratappi, veitsi ja niin ikään roskiksenkansi. == Koulutus == Jaksossa Avaruuden valloittajat Rocksteady kertoo olleensa neljä vuotta tiede-koulussa, mutta ei opiskellut mitään. Se sijaan muut opiskelivat häntä. Bebop ei tiedettävästi opiskellut peruskoulua pitemmälle. Ilmeisesti he ovat oppineet taistelutaitonsa kadulla ja erilaisissa jengeissä. Lisäksi molempien tiedetään istuneen Kaljumailin vankilassa (). Kuva:Bebop.gif Kuva:Rocksteady.gif == Hahmoja näytelleitä == === Bebopia näytelleitä === Vuodet Näyttelijät Sarjat Elokuvat Konsolipelit 1987–1993 Barry Gordon Turtles – mutanttikilpikonnat 2009 Bradford Cameron Teenage Mutant Ninja Turtles: Turtles Forever 2014–2017 J. B. Smoove Teini-ikäiset mutanttininjakilpikonnat 2016 Tim Dadabo Mutants in Manhattan 2016 Gary Anthony Williams Teenage Mutant Ninja Turtles: Out of the Shadows === Rocksteadya näytelleitä === Vuodet Näyttelijät Sarjat Elokuvat Konsolipelit 1987–1993 Cam Clarke Turtles – mutanttikilpikonnat 2009 Johnny Castro Teenage Mutant Ninja Turtles: Turtles Forever 2013–2017 Fred Tatasciore Teini-ikäiset mutanttininjakilpikonnat 2016 Fred Tatasciore Mutants in Manhattan 2016 Sheamus Teenage Mutant Ninja Turtles: Out of the Shadows ==Lähteet== Luokka:Teini-ikäiset mutanttininjakilpikonnat -hahmot Luokka:Videopelien loppuvastukset Luokka:Kuvitteelliset järjestäytyneen rikollisuuden jäsenet
Längmanska kulturfonden

Längmanska kulturfonden on ruotsalainen säätiö, joka myöntää apurahoja, avustuksia ja palkintoja erilaisiin kulttuuritoimintoihin.Stiftelsen Längmanska kulturfonden, webbplats länkad 2008-08-17. Rahaston peruspääoma on suomalaisen puutavarakauppiaan Erik Johan Längmanin vuonna 1859 tekemä testamenttilahjoitus, josta 31/90 tuli Suomen kansalle ja 59/90 Ruotsin kansalle. Säätiö myönsi apurahoja ja palkintoja ensimmäisen kerran 1919.Otavan Iso tietosanakirja, Otava 1968, osa 5, p. 990 artikkeli Längman, Erik Johan Vuosittain myönnetään Längmanin kulttuurirahaston suuri palkinto, joka vuonna 2007 oli 150 000 Ruotsin kruunua. Suomessa Längmanin rahasto otettiin 1877 säätyjen haltuun, kun rahan arvo aleni. A-rahasto, puutteenalaisten auttamiseksi tarkoitettu, otettiin käyttöön 1950. Rahasto siirrettiin 24.5.1985 annetun lain nojalla Suomen Kulttuurirahaston haltuunSuomen Kulttuurirahasto, Nimikkorahastot . ==Lähteet== Luokka:Ruotsalaiset säätiöt
Luke Roberts (näyttelijä)

Luke Roberts (s. 5. lokakuuta 1977 Suffolk) on englantilainen näyttelijä. Hän on esiintynyt muun muassa televisiosarjoissa Kymppikerho, Holby Cityn sairaala ja Black Sails. == Lähteet == == Aiheesta muualla == * * Luokka:Englantilaiset näyttelijät Luokka:Vuonna 1977 syntyneet Luokka:Elävät henkilöt
Metrojupakka

Metrojupakka on vuonna 1981 ilmi tullut lahjusskandaali, johon liittyen metrotoimiston johtaja Unto Valtanen tuomittiin lahjusten ottamisesta Siemensiltä Helsingin metron suunnittelun ja rakennuksen aikana. Metro aloitti liikenteen 1. kesäkuuta ja vihittiin virallisesti käyttöön 2. elokuuta 1982. Uudenmaan lääninhallitus antoi lokakuussa vuonna 1981 lausunnon, jonka mukaan Helsingin entinen kaupunginjohtaja Teuvo Aura, metrotoimiston johtaja Unto Valtanen ja metrotoimikunta olivat ylittäneet toimivaltansa ja laiminlyöneet velvollisuutensa metron rakentamiseen liittyvissä asioissa. 9\. elokuuta Helsingin kaupunginhallitus pidätti Valtasen heti virastaan. Metron videolaitteet oli tilattu Siemensiltä vastoin Helsingin ylipormestarin Raimo Ilaskiven toivomusta. Siemens jätti 26. elokuuta pyynnön saada perua videotarjous. Yhtiön perustelujen mukaan paikkaansa pitämättömät syytökset ja väitteet lahjonnasta olivat vahingoittaneet sen mainetta. Unto Valtanen pidätettiin epäiltynä lahjusten vaatimisesta Siemensiltä. Tammikuussa 1983 Helsingin kaupungin virallinen syyttäjä, 1. kaupunginviskaali Jorma Uski aloitti poliisitutkinnat metrosotkuista. Helsingin kaupunginvaltuuston valiokunnan johtajan Harri Holkerin 15-henkisen ryhmän tuli selvittää, oliko metron rakentamisessa toimittu kaupungin edun vastaisesti ja mihin toimenpiteisiin kaupungin tulisi ryhtyä. Valiokunnan toiminta kesti vuoden ajan. Metrotoimiston johtajan Unto Valtasen osalta ratkaisevaksi koko jutun käsittelyn aikana muodostui kysymys siitä, oliko hän virkamies vai työsuhteessa Helsingin kaupunkiin. == Oikeudenkäynnit == Helmikuussa Helsingin kaupunginhallituksen 17 jäsentä, muun muassa kaupunginjohtaja Raimo Ilaskivi, neljä metrotoimikunnan jäsentä, Unto Valtanen, Teuvo Aura ja kaupungin rahoitusjohtaja Erkki Linturi, saivat syytteet virkavirheestä. Helsingin raastuvanoikeus, jonka istunto pidettiin säätytalossa, totesi, että vuonna 1976 metrotoimikunta oli allekirjoittanut Strömbergin ja Valmetin perustaman Metrovaunut-yhtiön kanssa sopimuksen, joka koski kolmentoista kuusivaunuisen metrojunan valmistamista Suomessa. Kauppahinta oli 345 miljoonaa markkaa. Kauppa tehtiin metrotoimikunnan päätöksellä ohi kaupunginvaltuuston ilman tarjouskilpailua, ja asiakirjat julistettiin salaisiksi. Oikeudenkäyntisarjan lopputuloksena kaikki syytteet hylättiin. Metrotoimiston lahjusepäilyt johtivat oikeuskansleri Kai Kortteen määräyksestä erilliseen oikeuskäsittelyyn, jossa korkein oikeus totesi vuonna 1985 useiden henkilöiden syyllistyneen lahjusten ottoon. Vuonna 1987 metrotoimiston johtajan virasta pidätetty Unto Valtanen tuomittiin lahjusten ottamisesta Siemensiltä yhdeksäksi kuukaudeksi ehdottomaan vankeuteen. Oikeus katsoi päätöksessään Valtasen kaupungin virkamieheksi. Muiden kohdalla syytteet hylättiin vanhentuneina. == Lähteet == Luokka:Helsingin metro Luokka:1980-luvun oikeustapaukset Luokka:Suomen poliittiset skandaalit Luokka:Suomen korruptioskandaalit